section_heading: Životopis
paragraph_text: Od 1998. do 2006. bila je dopredsjednica Čakavskoga sabora. Bila je članicom Matice hrvatske i Društva hrvatskih književnika te počasna članica udruge »Primorski Hrvat«. U dva je mandata bila predsjednica Boćarskoga kluba »Bajci« te jedna od supokretačica mjesne Grobničke televizije (GTV-a) i suosnivačica Ženskoga društva Grobinšćica. Obnašala je i dužnost zamjenice načelnika Općine Čavle.